Žans Reno

Žans Reno (; dzimis ) ir franču aktieris.

 Dzīvesgājums 
Dzimis kā Huans Moreno i Erera-Himeness (Juan Moreno y Herrera Jiménez) Kasablankā, Marokā. Viņa vecāki bija spāņi no Andalūzijas, kuri bija pārcēlušies uz Maroku darba meklējumos laikā, kad Spānijā valdīja Franko režīms. 17 gadu vecumā Reno pārcēlās uz Franciju. Viņš dienēja Francijas armijā un līdz ar to ieguva pilsoņa statusu. Parīzē viņš apmeklēja teātra mākslas kursus.

Reno sāka filmēties 1979. gadā, bet kļuva pazīstams plašai publikai tikai 40 gadu vecumā, kad par savu atveidoto otrā plāna lomu Lika Besona filmā "Dzelme" (Le grand bleu, 1988) tika nominēts Cēzara balvai. Vēl divas reizes Reno nominēts šai balvai par galvenajām lomām filmās "Atnācēji" (Les Visiteurs, 1993) un "Leons" (1994). 2000. gadā saņēmis Eiropas Kino balvu "Sasniegums pasaules kinomākslā" (Outstanding European Achievement in World Cinema).

Reno ir spēlējis lomas vairākās plaši pazīstamās filmās: "Nikita" (1990), "Franču skūpsts" (French Kiss, 1995), "Neiespējamā misija" (1996), "Godzilla" (1998), "Ronins" (1998), "Purpura upes" (Les rivières pourpres, 2000), "Tīģeris un sniegs" (La tigre e la neve, 2005), "Rozā pantera" (2006), "Da Vinči kods" (2006), "Blēži" (Ca$h, 2008), "Rozā pantera 2" (2009), "Brīvdienu terapija" (2009), "Nemirstīgais (22 lodes)" (L'Immortel, 2010).

 Atsauces 

 Ārējās saites 

 Allociné profils 

Kategorija:1948. gadā dzimušie
Kategorija:Marokā dzimušie
Kategorija:Franču kinoaktieri
Kategorija:Eiropas Kino balvas ieguvēji